**דניאל פרנקל בריינר** (נולדה ב-8 בספטמבר 1987) היא אתלטית ישראלית, אלופה ושיאנית ישראל בקפיצה לגובה. היא האישה הישראלית הראשונה שקפצה מעל 1.90 מטר. שיאה הישראלי הנוכחי הוא 1.94 מטר, אותו קבעה באליפות אירופה באתלטיקה באולם 2011, בה סיימה במקום הרביעי.

ביוגרפיה
--------

פרנקל נולדה וגדלה בתל אביב. אמה, שושנה, היא מורה לחינוך גופני. אביה, יוסף אהרון פרנקל, היה עיתונאי.

בילדותה רקדה בלט בלהקת בת דור. בגיל 19 עזבה את הריקוד לטובת קריירת ספורט. לפרנקל תואר ראשון במשפטים ותואר ראשון במנהל עסקים מהמרכז הבינתחומי הרצליה.
כיום היא מתאמנת בקבוצת מכבי תל אביב, בהדרכתו של המאמן אנטולי שפראן.

### 2010: אלופת ישראל ושיאנית ישראל

בתחרות אתלטיקה שנערכה באצטדיון הדר יוסף במרץ קבעה פרנקל בקפיצה לגובה שיא אישי חדש של 1.84 מטר אך לא הצליחה לשפר את השיא הישראלי (1.87 מטר). בתחרות גראנד פרי של חיפה במאי אותה שנה קפצה פרנקל גובה של 1.86 מטר ושברה את שיאה האישי. ראשונה בתחרות הייתה מעיין פורמן שקבעה שיא ישראלי חדש של 1.88 מטר. באליפות ישראל שנערכה בהדר יוסף בסוף יוני אותה שנה זכתה פרנקל במדליית זהב בקפיצה לגובה בשיא ישראלי חדש של 1.91 מטר. היא שיפרה את השיא הישראלי פעמיים כשעברה גובה של 1.89 מטר. פורמן סיימה במקום השני. זו הייתה הפעם הראשונה שקופצת לגובה ישראלית עברה מעל גובה של 1.90 מטר, הנחשב לרף הכניסה לרמה העולמית במקצוע זה.

באליפות אירופה שנערכה בברצלונה, ספרד בסוף יולי אותה שנה סיימה פרנקל במקום ה-12 בגמר הקפיצה לגובה, לאחר שעברה גובה של 1.85 מטר. בשלב המוקדמות קבעה פרנקל שיא ישראלי חדש של 1.92 מטר, עלתה לגמר מהמקום הראשון במשותף עם ארבע קופצות, ובכך הייתה לקופצת גובה הישראלית הראשונה אי פעם שמשתתפת בגמר אליפות אירופה. שבוע וחצי לאחר מכן, בתחרות גרנד פרי שנערכה בגטבורג, שוודיה באוגוסט זכתה פרנקל במדליית ארד בקפיצה לגובה עם 1.88 מטר.

### 2011: המשך שבירת השיאים

בתחרות אתלטיקה באולם שנערכה בהוסטופץ' שבצ'כיה, במסגרת סבב מוראביה בינואר 2011 קבעה פרנקל בקפיצה לגובה שיא ישראלי חדש באולם של 1.90 מטר, שיפור לשיא של פורמן (1.86 מטר).

באליפות אירופה באולם, שנערכה בפריז במרץ אותה שנה סיימה פרנקל במקום הרביעי בקפיצה לגובה בתוצאה של 1.92 מטר. בשלב המוקדמות היא שיפרה את שיאה הישראלי באולם פעמיים והעמידה אותו על 1.94 מטר. הישג זה מהווה גם שיא ישראלי כללי (באולם או באצטדיון).

 
בדצמבר נפצעה פרנקל בברכה במהלך מחנה אימונים במוסקבה, וכתוצאה מכך הודיעה כי לא תוכל להשתתף באולימפיאדת לונדון.

### 2015-2013: פציעה והחלפת רגל הניתור

בחודש פברואר קרעה פרנקל את הרצועה בברכה השמאלית, ונאלצה לעבור שני ניתוחים. בשנה שלאחר הפציעה היא לא התחרתה כלל, ובשנת 2015 התחרתה פעם אחת. בעקבות הפציעה, ובצעד חריג ביותר במקצוע הקפיצה לגובה, החליטה פרנקל להחליף את רגל הניתור, מרגל שמאל לרגל ימין, על מנת שתוכל לקפוץ מבלי להסתכן בפציעה נוספת ברגלה השמאלית.

  

בינואר 2019 הוסמכה כעורכת-דין.

חיים אישיים
-----------

בינואר 2017 התחתנה עם עודד בריינר, איש היי-טק וב-2022 הפכה לאם.

קישורים חיצוניים
----------------

ויקישיתוף מדיה וקבצים בנושא **דניאל פרנקל** בוויקישיתוף
* דניאל פרנקל, ברשת החברתית פייסבוק
* דניאל פרנקל, ברשת החברתית אינסטגרם
* דניאל פרנקל, באתר התאחדות האתלטיקה הבין-לאומית
* דניאל פרנקל, באתר ליגת היהלום
* כתבות המזכירות את דניאל פרנקל, באתר ynet
* כתבות המזכירות את דניאל פרנקל, באתר וואלה! NEWS
* אתר למנויים בלבד אורי טלשיר, דניאל פרנקל: "ספורטאי אחר היה מוותר", באתר הארץ, 22 במרץ 2014
* אתר למנויים בלבד אתי אברמוב, קרב אוויר, באתר "ידיעות אחרונות", 1 ביוני 2018
* אתר למנויים בלבד אבינועם פורת, "אני רוצה להוכיח לכולם שהם טועים", באתר "ידיעות אחרונות", 18 באוגוסט 2020

הערות שוליים
------------

1. ↑  אתר למנויים בלבד אתי אברמוב, קרב אוויר, באתר "ידיעות אחרונות", 30 במאי 2018
2. ↑  עופר אדרת, העיתונאי שהסביר, כי כתיבה היא "ביטוי ולא נביחה", באתר הארץ, 6 באפריל 2017
3. ↑  תוצאות התחרות בגטבורג
4. ↑  אליפות אירופה באתלטיקה: דניאל פרנקל סיימה במקום האחרון בגמר הקפיצה לגובה, באתר הארץ, 1 באוגוסט 2010
5. ↑  אורן אהרוני, שיא ישראלי חדש לדניאל פרנקל באולם, באתר ynet, 29 בינואר 2011
6. ↑  אליפות אירופה באולמות: דניאל פרנקל סיימה במקום הרביעי בגמר הקפיצה לגובה, באתר הארץ, 6 במרץ 2011
7. ↑  אורן קורנפלד‏, דניאל פרנקל בראיון: "אמשיך עם אלה שמאמינים בי ובלעדיהם", באתר וואלה!‏, 6 באפריל 2016

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 254403

 |